MØTEREFERAT

|  |  |  |  |  |
| --- | --- | --- | --- | --- |
| **Møtested:**  | Ve skole, personalrom  |  **Møtedato:**  | 19.09.2023  |  |
| **Møteleder:**  | Mette Barsøe |  **Tid:**  | 18.00   |  |
|  |  |  |  |  |

**Referent:** Henriette S. Pettersen

**Referat fra FAU-møte 19.09.23.**

Mette ønskes velkommen.

Henriette S. Pettersen klappes inn som referent.

**Saksnr.:**

**1/23-24 Hva er FAU? Info og vedtekter.**

 **-Til nye medlemmer av FAU:**

Sjekk skolens hjemmeside for god informasjon om hva FAU er. Her kommer også de nye vedtektene når de er klare.

Hvis foreldrekontakt er forhindret er det fint hvis vara kommer. Sørg for at vara har fått sakslisten før møtet

**2/23/24 Alle skriver under på taushetserklæring.**

Alle i FAU skal underskrive taushetspliktskjema da det er saker/personopplysninger som er viktig at ikke kommer videre. De som ikke hadde anledning til å komme på møtet kan svinge innom Aase på kontoret for å signere dette.

**3/23-24 Alle inn på Facebook-gruppe og liste med epostadresser.**

. Er alle medlemmene inne? Hvis ikke må de inn i «Ve-skole FAU». Vara trenger ikke inn her før neste år. Denne kanalen vil være hovedpunkt for kommunikasjon, men innkallinger og referater kommer på e-post fra Aase.

**4/23-24 Info om valg av foreldrerepresentanter, vara, i de klassene som mangler.**

 Må utføres ved første foreldremøte.

Disse må på plass raskest mulig og meldes inn til Aase. Mange har vært redd for å snakke foran folk, men dette er ikke nødvendig. Lærere kan snakke på vegne av. De siste vara blir valgt på kommende foreldremøter.

**5/23-24 Diverse info fra rektor.**

Lærere har strenge arbeidstider. De har derfor ikke mulighet til å stille opp på alt av aktiviteter utenom skoletid. De vil stille på lysmesse og juleball hvis juleballet holdes på en torsdag. I tillegg til klasseturer, men da må de ha sin hviletid.

Skoleturen: Denne skal være maks 3 overnattinger og være i Norge. Ta gjerne med elevene på planlegging av turen.

Det er et økende problem med elever som klatrer på taket av Tveithallen. Både i skoletid, og på fritiden. Dette er farlig, og alle må snakke med sine om at dette er farlig. Legg dette gjerne ut på klassesidene.

Mobilfri skole oppleves som at det virker veldig greit. Lærerne trives med det, og ingen på FAU hadde heller noen kommentarer om annet. Men skal elevene dra midt på dagen er det bedre å ikke ha mobil med. Det tar tid å få låst ut telefonene

**6/23-24 Rådgiver fra Bufetat for informerte om fosterhjemstjenesten.**

Pr i dag er det 48 barn i området som ikke har fosterhjem. Kommunene rekruttere selv, men det er behov for flere.

Mange bor fremdeles hjemme, på sentere eller andre steder og venter på et trygt fosterhjem. Hvis noen ønsker å vite noe mer om hva det innebærer å være fosterhjem kan man bli med på digitalt informasjonskurs.

Mange har hørt om ulike historier, og kan være bekymret for hva slags barn som blir plassert ut. Det er mange ulike barn og ungdom som krever at man klarer å støtte, ramme inn og hjelpe. Det er kanskje ikke enkelt, men veldig givende. Se [www.fosterhjem.no](http://www.fosterhjem.no) for mer informasjon.

Hva er kravene til familien?

* + - Helst eie egen bolig/ha langtidsleie
		- Stabil livssituasjon i minst 2 år
		- Stabil økonomisk situasjon
		- Skal/bør ha et ekstra soverom
		- Ikke store prosjekter som oppussing
		- Hensyn til eksisterende barn i huset.

De trenger også spesialiserte fosterhjem.

Det er veldig fint hvis alle kan dele dette på sine klassetrinn med informasjon.

Hun skal også sjekke opp om de har kurs som kan passe til å ha på skolen.

**7/23-24** **Sak om opptak til videregående skole, høring ute nå.**

Fristen går ut i morgen, så det er ikke så mye å gjøre. Det er meldt inn at frist som legges så kort etter skolestart ikke er greit. Hvis noen er veldig engasjert, kan de sende inn.

**8/23-24** **Valg av natteravn koordinator (7.trinn?) og valg av leder for utenomhusgruppa.**

En gang i året skal det stilles sammen med 3 andre. FAU ønsker at dette er fra 7. trinn. Foreldrekontakten sjekker 7. klasse, og gir beskjed til Mette om hvem som melder seg.

**Utenomhusgruppa:**

Ligger for tiden nede, da den mangler en leder. Lederen skal samarbeide med Andreas om oppgraderinger ute. Andreas vil hjelpe til, men noen må holde litt tak i det og få med seg andre.

Det kommer spørsmål fra salen om det er nødvendig, da uteområdet er fint. Det kan være dugnad et par ganger i året.

Bekymringen er at ting forfaller raskt, blant annet ballbingen. Vet Andreas hvem som var i gruppen? Mette sjekker.

Det er ønsket at noen melder seg, og fint hvis det tas opp i alle klassene. Gjerne noen som er handy og eventuelt som har maskiner. Det er ikke mye jobb hele tiden, men kommer noen saker.

**9/23-24 Åpen skole 27.09.23. FAU har ansvar for en kiosk. Hva skal pengene brukes til?**

Vi har kiosk på personalrommet. Alle må stille, men det byttes på vaktene, slik at alle kan få sett klasserommet til sitt/sine barn. Alle må komme 15 min før, og fint hvis alle tar med seg 1 kanne kaffe. Vara kan stille hvis hovedrepresentanten ikke kan.

Det er ikke fastsatt noe sak det samles inn til, men vi er åpne for alle forslag. Noe som må oppgraderes? Noe nytt? Det kan bli tatt opp på SU-møte med elevrådet.

* Oppgradere kantina?

Det er ønske om loddsalg med premier som er til overs fra 17.mai, men det har kommet negativt svar fra en lærer. Mette sjekker opp hvorfor det, eller om det kan være mulig.

**10/23-24 Lagring av felles dokumenter. Hvordan får vi til dette? Innspill?** Det er ønsket at dokumenter fra åpen skole/17. mai/skoletur/ball og annet lagres et trygt sted der representanter har tilgang?

Mail som går i arv på FAU-leder? Da kan den knyttes opp mot Dropbox.

Ligge på hjemmesiden? Alt her blir slettet i slutten av hvert skoleår. Skolen ønsker heller ikke å administrere dette.

Kan de legges som dokumenter i FAU- Facebookgruppen?

Mette sjekker opp felles e-post og Dropbox

**11/23-24 Eventuelt.**

**Trafikkutvalget:**

Kristin forteller om konseptet. Ve er en «buss skole». Alle førsteklassinger får busskort, men fra 2. klasse er det avhengig av om de har rett på skolebuss ut ifra avstand eller farlig skolevei.

Det har vært kampanje nå med Broom-broom som har snakket trafikksikkerhet. Det har også vært trafikkambassadører fra 7-trinn. De er til stede på bussen også for å minne på setebelter og slike ting på bussen. Det kommer stand på Åpen skole. Det kommer også BB-dagen til våren igjen.

Kampanjen nå har avdekket noen utfordringer blant annet på Hamresanden. Når elevene settes av med campingplassen løper elevene bare rett over veien mot Kiwi uten å se seg for. Det har blitt sendt ut forslag om å droppe dette busstoppet, men det går da ut over de som bor på den siden av veien. Vi ønsker at alle foreldre på Hamresanden snakker med elevene om dette. I tillegg er det noen busstopp der det har vært knuffing og bråk. Blant annet på Småslettene. Dette har fortsatt inn på bussen.

Bussjåførene skryter ofte av elevene om at de er gode med sele, sitter fint og oppfører seg pent. Det er mer bråk når det er vikarer, men det er ikke så ofte.

Det kommer en ny kampanje, og da er det også ønskelig hvis noen kan stå på busstopp når elevene kommer med bussen hjem.

**SPØRSMÅL/SAKER FRA SALEN:**

**Foreldrenettverk:**

Skolen ønsker dette på alle trinn, men erfaring er at det fort blir et «mammatreff/pappatreff» med koselig snakk.

Er det behov for kursing? Det var det i oppstarten, og det hadde kanskje vært flott hvis det kan være nytt kurs. Da vil flere få noe ut av møtene mht. struktur og opplegg. Er det behov for dette?

**Kurs for barn som har det vanskelig:**

Finnes det kurs for barna i likhet med «vanlig, men vondt» for barn av skilte foreldre (noen klassetrinn)? Sinnemestring? Grim skole skal ha noen ulike kurs. Nettvett? Følelsesregulering?

I skoletid? Etter skoletid?

**Visma:**

Ønske om å kunne skrive en kommentar i Visma når de melder noen til tannlege eller noe. «Hentes utenfor gymsalen klokken 12» eller noe. Sjekkes med Joachim.

**Facebook:**

Er det greit å ha informasjon her? Eller må informasjon over på Spond?

Mye informasjon går her, men enkelte har ikke Facebook. Men det er frivillig å være med – og er ikke i regi av skolen. Det burde da ikke være et problem

**17-mai komiteen:**

4. klasse og 9. klasse er jo med å arrangere, og det er ønsket at en representant fra hvert av disse kan være med i hovedkomiteen. Og veldig fint hvis de som kommer inn sitter 2 år.

Kanskje kan de som er med i hovedkomiteen få en mindre rolle i klassens oppgaver denne dagen. Hvem som helst kan så klart bli med. Det blir et møte på høsten, og så til våren igjen.

Veldig fordel hvis det kommer noen fra 3. klasse og 8. klasse slik at de er bedre rustet før de skal arrangere selv året etter. Gi beskjed til Christoffer Hæstad om noen har spørsmål, eller vil melde seg.

**Hjemmesiden:**

Husk å minne alle på å abonnere på nyheter fra hjemmesiden, og hvor de kan finne referatet.